Dezamăgire maximă pentru campioana U BT Cluj, cu 10.000 de fani în tribune
Campioana U Banca Transilvania Cluj a fost învinsă miercuri, pe teren propriu, de formația Valencia Basket, scor 105-96 (44-52), în etapa a III-a din grupa B a competiției BKT EuroCup. Este a treia înfrângere consecutivă pentru campioana României în grupa B. Meciul a fost sold-out, cu 10.000 de fani în tribune, care au avut parte la pauză și de un show al trupei The Motans.